《和周次公》
宋代·韩淲

坐卧一榻殊执热，到手清言解烦结。是谁所作疑弹丸，定自不烦如玉洁。

昨夕之夕饮固多，今日之日调则别。山园空琐楚台风，水路犹思剡溪雪。

须知野老本忧深，何事骚人更愁绝。题舆倒载真世贤，伯仁可与智者说。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。